Īslīces iela (Rīga)
Šis raksts ir par ielu Rīgā. Par citām jēdziena Īslīces iela nozīmēm skatīt nozīmju atdalīšanas lapu. Īslīces iela ir iela Rīgā, Zemgales priekšpilsētā, Ziepniekkalnā. Izveidota ar 2010. gada 7. jūnija Rīgas domes lēmumu. Iela nosaukta Īslīces — Lielupes kreisās pietekas — vārdā. Īslīces iela sākas krustojumā ar Bruknas ielu un beidzas krustojumā ar Ozolciema ielu. Kopējais ielas garums ir 507 metri. Iela klāta ar asfalta segumu, šeit ir dzīvojamo namu apbūve. Īslīces ielā atrodas Rīgas 4. pirmsskolas izglītības iestāde "Avotiņš" un Ziepniekkalna sākumskola.